**SAISTOŠIE NOTEIKUMI**

|  |  |  |
| --- | --- | --- |
| 202\_\_.gada \_\_\_. \_\_\_\_\_\_\_\_\_\_ | Ventspilī | Nr. \_\_\_\_(protokols Nr.\_\_; \_\_.§) |

**Grozījumi Ventspils valstspilsētas pašvaldības domes 2021.gada 28.oktobra saistošajos noteikumos Nr.12 “Par sadzīves atkritumu apsaimniekošanu Ventspils valstspilsētas pašvaldības administratīvajā teritorijā”**

*Izdoti saskaņā ar*[*Atkritumu apsaimniekošanas likuma*](https://likumi.lv/ta/id/221378-atkritumu-apsaimniekosanas-likums)[*8.panta*](https://likumi.lv/ta/id/221378-atkritumu-apsaimniekosanas-likums#p8)*pirmās daļas 3.punktu*

Izdarīt Ventspils valstspilsētas pašvaldības domes 2021. gada 28. oktobra saistošajos noteikumos Nr.12 “Par sadzīves atkritumu apsaimniekošanu Ventspils valstspilsētas pašvaldības administratīvajā teritorijā” (Latvijas Vēstnesis, 2022., Nr. 17) šādus grozījumus:

1. izteikt 1.1. apakšpunktu šādā redakcijā:

“1.1. sadzīves atkritumu, tajā skaitā sadzīvē radušos bīstamo atkritumu, liela izmēra un mājsaimniecībās radušos būvniecības un būvju nojaukšanas atkritumu, bioloģisko un citu atbilstoši normatīvo aktu prasībām noteikto dalīti vācamo atkritumu apsaimniekošanas kārtību Ventspils valstspilsētas pašvaldības administratīvajā teritorijā, kā arī prasības atkritumu dalītās savākšanas organizēšanai, tai skaitā šo atkritumu savākšanas biežumam;”;

1. papildināt ar 4.5. un 4.6. apakšpunktu šādā redakcijā:

“4.5. jauktais iepakojums – plastmasas, kartona, papīra un metāla iepakojums;

 4.6. stikla iepakojums – stikla pudeles un burkas.”

1. izteikt 6. punktu šādā redakcijā:

“6. Visus pašvaldības administratīvajā teritorijā savāktos nešķirotos sadzīves atkritumus un bioloģiskos atkritumus atkritumu apsaimniekotājs uzreiz pēc to savākšanas nogādā atkritumu poligonā.”;

1. izteikt 9. punktu šādā redakcijā:

“9. Sadzīves atkritumu savākšana pašvaldības administratīvajā teritorijā tiek nodrošināta, izmantojot šādu atkritumu savākšanas infrastruktūru:

* 1. nešķirotu sadzīves atkritumu konteineru novietnes vai konteineru laukumi, tostarp pazemes (iebūvējami) konteineri;
	2. sadzīves atkritumu dalītās savākšanas punkti (turpmāk – savākšanas punkts);
	3. šķiroto atkritumu savākšanas laukumi Jēkaba ielā 47 un Siguldas ielā 8a (turpmāk – savākšanas laukumi);
	4. citi atkritumu apsaimniekotāja noteikti paņēmieni dalīti savāktu atkritumu uzkrāšanai, kā, piemēram, mājkompostēšanai paredzētās komposta kastes vai priekšapmaksas marķētie maisi bioloģiski noārdāmo atkritumu apsaimniekošanai.”;
1. izteikt 11. punktu šādā redakcijā:

“11. Sadzīves atkritumu savākšana tiek veikta, izmantojot atkritumu konteinerus un atkritumu urnas. Marķētie priekšapmaksas maisi nešķirotu sadzīves atkritumu apsaimniekošanai izmantojami kā papildus atkritumu savākšanas veids. Tikai teritorijās, kurās nav iespējama atkritumu konteineru uzstādīšana, nešķirotu sadzīves atkritumu regulāra savākšana tiek veikta, izmantojot priekšapmaksas marķētos atkritumu maisus.”;

1. svītrot 14. un 15. punktu;
2. izteikt 20.1.1. apakšpunktu šādā redakcijā:

“20.1.1. slēgt līgumu ar atkritumu apsaimniekotāju par katrā nekustamajā īpašumā radīto sadzīves atkritumu apsaimniekošanu, nodrošinot :

* + - 1. regulāru nešķiroto sadzīves atkritumu izvešanu, ņemot vērā īpašumā faktiski radīto sadzīves atkritumu daudzumu (apjomu), bet ne retāk kā vienu reizi mēnesī;
			2. regulāru dalīti savākto bioloģisko atkritumu izvešanu, ievērojot nešķirotu sadzīves atkritumu noteiktās minimālās izvešanas biežuma prasības;
			3. regulāru dalīti savākto jauktā iepakojuma un stikla iepakojuma izvešanu, ņemot vērā īpašumā faktiski radīto sadzīves atkritumu daudzumu (apjomu), bet ne retāk kā divas reizes gadā.”;
1. izteikt 20.1.5. apakšpunktu šādā redakcijā:

“20.1.5. ja tiek noslēgts līgums par iesaistīšanos atkritumu dalītās savākšanas sistēmā, nodrošinot, ka īpašumā radītie sadzīves atkritumi (bioloģiskie atkritumi, jauktais iepakojums un stikla iepakojums) tiek savākti dalīti, vai arī ir citi objektīvi iemesli, atkritumu apsaimniekotājs var samazināt Noteikumu 20.1.1. un 20.1.3. apakšpunktā noteikto nešķiroto sadzīves atkritumu izvešanas biežumu, nosakot to divas reizes mazāku attiecībā pret minētajos punktos norādīto.”;

1. izteikt 20.2.1. apakšpunktu šādā redakcijā:

“20.2.1.slēgt līgumu ar atkritumu apsaimniekotāju par attiecīgajā daudzdzīvokļu dzīvojamā mājā radīto sadzīves atkritumu apsaimniekošanu, nodrošinot:

* + - 1. nešķirotu sadzīves atkritumu uzkrāšanai nepieciešamo konteineru skaitu un nosakot šo atkritumu izvešanas biežumu, ņemot vērā daudzdzīvokļu dzīvojamā mājā faktiski radīto šo atkritumu daudzumu (apjomu), bet ne retāk kā vienu reizi nedēļā. Ja attiecīgos sadzīves atkritumu konteinerus izmanto vairākas daudzdzīvokļu dzīvojamās mājas - māju grupa, konteineru skaitu un izvešanas biežumu nosaka pēc faktiski radītā nešķirotu sadzīves atkritumu daudzuma attiecīgajā māju grupā, šo māju pilnvarotajām personām savstarpēji vienojoties;
			2. dalīti savākto bioloģisko atkritumu uzkrāšanai nepieciešamo konteineru skaitu un nosakot šo atkritumu izvešanas biežumu, ievērojot nešķirotu sadzīves atkritumu izvešanai noteiktās minimālās biežuma prasības;
			3. regulāru dalīti savākto jauktā iepakojuma un stikla iepakojuma izvešanu, ņemot vērā daudzdzīvokļu dzīvojamā mājā vai māju grupā faktiski radīto sadzīves atkritumu daudzumu (apjomu), bet ne retāk kā vienu reizi nedēļā.”;
1. papildināt ar 20.2.8. apakšpunktu šādā redakcijā:

“20.2.8. ja mainās radīto sadzīves atkritumu apjoms, savlaicīgi vienoties par sadzīves atkritumu izvešanas biežuma vai atkritumu konteineru skaita vai tilpuma maiņu.”;

1. svītrot 20.3.2.1. apakšpunktā vārdus “izņemot gadījumus, kad ir noslēgts līgums par bioloģisko atkritumu dalītu savākšanu.”;
2. papildināt ar 20.3.2.3. un 20.3.2.4. apakšpunktu šādā redakcijā:

“20.3.2.3. regulāru dalīti savākto bioloģisko atkritumu izvešanu, ja saimnieciskā darbība ir saistīta ar pārtikas preču tirdzniecību, sabiedriskās ēdināšanas pakalpojumu sniegšanu u.c. ar pārtiku saistītiem darbības veidiem, ievērojot nešķirotu sadzīves atkritumu izvešanai noteiktās minimālās biežuma prasības;

20.3.2.4. regulāru dalīti savākto sadzīves atkritumu (jauktais iepakojums, stikla iepakojums) izvešanu atbilstoši saimnieciskās darbības laikā radīto atkritumu veidam un apjomam.”;

1. izteikt 27.punktu šādā redakcijā:

“27. Ikvienam atkritumu radītājam vai valdītājam ir pienākums iesaistīties sadzīves atkritumu dalītā vākšanā, izmantojot šim nolūkam paredzēto sadzīves atkritumu dalītas vākšanas sistēmu, kas sastāv no:

* 1. publiskiem savākšanas punktiem (jauktais iepakojums, stikla iepakojums, tekstilmateriāli, ja tā savākšana konkrētajā savākšanas punktā ir paredzēta);
	2. savākšanas laukumiem (bioloģiski noārdāmie atkritumi, jauktais iepakojums, stikla iepakojums, tekstilmateriāli, sadzīvē radušies bīstamie atkritumi, liela izmēra sadzīves atkritumi, mājsaimniecībās radušies būvniecības vai būvju nojaukšanas atkritumi, videi kaitīgie atkritumi);
	3. pie individuālajām dzīvojamām mājām izvietotajiem sadzīves atkritumu dalītai vākšanai paredzētajiem konteineriem mājsaimniecībām (bioloģiskie atkritumi, jauktais iepakojums, stikla iepakojums);
	4. pie daudzdzīvokļu dzīvojamām mājām izveidotajiem atkritumu dalītās savākšanas punktiem (bioloģiskie atkritumi, jauktais iepakojums, stikla iepakojums, tekstilmateriāli, ja tā savākšana konkrētajā savākšanas punktā ir paredzēta).”;
1. papildināt ar 31.1 punktu šādā redakcijā:

“31.1. Bioloģiskos atkritumus individuālo dzīvojamo māju īpašniekiem, valdītājiem vai lietotājiem atļauts kompostēt savas mājsaimniecības teritorijā (mājkompostēšana) gadījumā, ja tas nerada draudus cilvēku dzīvībai, veselībai, videi, kā arī personu mantai. Individuālo dzīvojamo māju īpašnieki, valdītāji vai lietotāji par mājkompostēšanas esamību informē atkritumu apsaimniekotāju. Ja individuālo dzīvojamo māju īpašnieki, valdītāji vai lietotāji ir ieviesuši savā mājsaimniecības teritorijā mājkompostēšanu, kas ir reģistrēta atbilstoši šī punkta kārtībai, minētās personas var neslēgt līgumu ar atkritumu apsaimniekotāju par bioloģisko atkritumu regulāru izvešanu un neizvietot pie ēkas bioloģisko atkritumu dalītai vākšanai paredzētos konteinerus, kā to paredz Noteikumu 20.1.1.2. apakšpunkts.”;

1. papildināt ar 31.2 punktu šādā redakcijā:

“32.2. Publiskajās vietās radušos un savāktos bioloģiski noārdāmos dārzu un parku atkritumus ir atļauts kompostēt tikai ar pašvaldību saskaņotās vietās.”;

1. papildināt ar 42.4. apakšpunktu šādā redakcijā:

“42.4. no 2025. gada 1. janvāra individuālo dzīvojamo māju īpašniekiem attiecībā uz jaukto iepakojumu un stikla iepakojumu.”

Domes priekšsēdētājs J.Vītoliņš